આ માણસે બહુ વિચાર કરીને 7 વર્ષના મનોમંથન બાદ 27મી નવેમ્બર 1895ના રોજ એક વસિયત તૈયાર કર્યુ અને પોતાની તમામ સંપતિ દાનમાં આપીને એક ટ્રસ્ટની રચના કરી. દાનની બધી જ રકમમાંથી એક ભંડોળ ઉભુ કર્યુ અને એ ભંડોળ પરના વ્યાજની આવકમાંથી પ્રતિ વર્ષ વિશ્વનું સૌથી મોટુ ઇનામ આપવાની વ્યવસ્થા કરાવી. જગત માટે અને માનવતા માટે કંઇક કરનાર અને જુદા જુદા પાંચ મહત્વના ક્ષેત્રમાં (પાછળથી અર્થશાસ્ત્રને ઉમેરવામાં આવ્યુ છે એટલે અત્યારે 6 ક્ષેત્રમા આ પુરસ્કાર અપાય છે) વિશિષ્ટ યોગદાન આપનાર લોકોને આ ઇનામ આપવાની શરુઆત થઇ જેના પરિણામે એ માણસની ખરેખર વિદાય થયા પછી દુનિયા એને મોતના સોદાગર તરિકે નહી પરંતું નોબેલ પ્રાઇઝ ના સ્થાપક તરિકે ઓળખે છે.